《山中石菖蒲雨过忽开九花喜而尽采食之》
明代·孙一元

山中一雨凉，窗前晓气清。菖歜忽开花，一叶冒九英。

文石带浅忽，照我几簟明。尝读古仙传，此草天之精。

出有灵物护，时见云气成。上帝怜我苦，服之令长生。

玉杯收玄露，采花浮轻盈。但觉五情好，旋茹毛骨轻。

便当谢人世，去去东蓬瀛。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。